Trondheim 7. september 2017

**Protokoll Interimsstyremøte nr 2 -2017**

Tilstede: Tore Rømo, Terje Roel, May Romundstad, Hanna Blengsli Kværnø og Per-Otto Røiseng

Forfall: Benthe Asp, Maria Bergsrønning Tanemsmo og Olav Noteng

Adm: Robert Olsvik(for sak 12), Ivan Leraand(for sak 13 og 14 ) og Kjell Bjarne Helland

Sted: Scandic Hell

Tid: Onsdag, 6. september 2017

**Saksliste interimsstyremøte nr. 2 - 2017**

Sak 10/17           Protokoll møte nr 1

Sak 11/17           Saker som ønskes å meldes inn

Sak 12/17           Ny lov – styresammensetning(størrelse, evt justering mandat/ delegatmodell)

Sak 13/17           Utredningsdokument

Sak 14/17           Logo valg

Sak 15/17           Sonemodeller

**Kommentar til innkallingen:**

Ingen

**Kommentar til sakslista:**

Sak 11/2017 Søknad Fylkestilskudd 2018, Sak 16/2017 TestTing

**Interimsstyret**

**«Trøndelag Idrettskrets»**

Tore Rømo

Møteleder

# Sak 10/2017 Protokoll

**Saksvedlegg**

1. Protokoll Interimsstyremøte nr 1/17, datert 17.08.2017

**Vedtak:**

**Enstemmig vedtatt**

# Sak 11/2017 Søknad Fylkestilskudd 2018

**Saksvedlegg**

a)Søknad Fylkestilskudd 2018

**Saksfremlegg**

I forbindelse med sammenslåingen av Nord- og Sør-Trøndelag Idrettskrets(NTIK/STIK) ble det forventet av arbeidsutvalget i Fellesnemnda(Fylkeskommunen) at NTIK/STIK) utarbeidet en felles søknad om fylkestilskudd. Det ble her gitt en frist til 15. august 2017, men senere endret til 1. september 2017. Denne søknaden ble sendt inn 31. august 2017.

Det vil bli fulgt opp med møter både mot administrativ og politisk ledelse i den nye fylkeskommunen.

Det er også påført kostnader og vil bli påført nye kostnader med bakgrunn i selve sammenslåingsprosessen. Det er her søkt om økonomisk støtte til Kulturdepartementet og Kommunal- og Moderniseringsdepartementet. Venter her på endelig avklaring.

**Vedtak:**

**Tas til orientering**

# Sak 12/2017 Ny Lov «Trøndelag Idrettskrets»

**Saksvedlegg**

a)Ingen

**Saksfremlegg**

Lovnormen for Idrettskretser legges til grunn for den nye loven til «Trøndelag Idrettskrets». Dette betyr videre at man ikke kan ta inn nye punkter i loven som er svakere en NIF’s lov.

I det vesentlige så skal Interimsstyret ta stilling til:

* Størrelse nytt styre
* Størrelse nytt idrettskretsting
* Mandatfordeling nytt idrettskretsting

I Interimsstyremøte nr 1/17 ble det presentert ulike beregningsmodeller hvor noen ble bedt om ytterligere bearbeiding.

Disse vil bli presentert for videre bearbeiding.

**Vedtak:**

**Vedtak er inndelt i ulike deler:**

**1)Det innstilles på at det nye styret i «Trøndelag Idrettskrets» skal bestå av 9 medlemmer og 2 varamedlemmer.**

**2)Den nye Idrettskretstingsforsamlingen skal:**

**a)bestå av 75 representanter fra særkrets/region og 75 representanter fra Idrettsråd**

**b)Fra særkrets kreves det minimum 250 medlemmer(aktivitetstall) for å kunne ha tale- og stemmerett på Idrettskretstinget**

**c)Særkretser som ikke oppfyller kravene i c) inviteres til idrettskretstinget og gis observatørstatus**

**d)Aktivitetstall legges til grunn for beregning av delegatantall for særkretser/regioner**

**e)Medlemstall legges til grunn for beregning av delegatantall for idrettsråd**

**f)Ingen organisasjonsledd kan møte med mer en 5 delegater**

**f)Sækretser fra samme forbund med organisasjonsledd i dagens Nord og Sør-Trøndelag- summeres deres respektive aktivitetstall og legges til grunn for antall delegater**

**Fordelingen mellom disse skjer etter følgende fordeling-**

**den med størst aktivitetstall får første delegat, deretter får den minste ett delegat og deretter gis den største neste delegat, deretter den minste ett delegat og deretter den største et delegat**

**Vedtaket var enstemmig.**

# Sak 13/2017 Utredningsdokument

**Saksvedlegg**

a)Struktur presentert i møte

**Saksfremlegg**

I forbindelse med sammenlåingsprosessen ble det bestemt at det skulle utarbeides et Utredningsdokument. Dette er det jobbet med i hele prosessen og flere punkter ferdigstilt. Noen av punktene er gjennomført med gruppearbeid/samling for særkretser/regioner, idrettsråd og fleridrettslag. Det er også gjennomført flere questbackundersøkelser som er sendt alle særkretser/regioner, idrettsråd og fleridrettslag i begge fylker. I tillegg er det gjennomført flere møter(sone, lederråd, ledermøte, dialogmøter osv).

Innholdet i Utredningsdokumentet er kategorisert slik:

* Bakgrunn for arbeidet
* Mandat og målsetting for utredningen
* Nå-situasjon
* Oppgaver og leveranser i fremtidig organisasjon
* Ressursbehov og kapasiteter i fremtidig organisasjon
* Konsekvenser av ny organisering
* Organisasjonsmodeller
* Veien videre-tidslinje

Utredningsdokumentet vil bli i sin helhet lagt frem for de ekstraordinære idrettskretstingene i Nord- og Sør- Trøndelag Idrettskrets.

**Vedtak:**

**Tas til orientering**

# Sak 14/2017 Logo «Trøndelag Idrettskrets»

**Saksvedlegg**

a)Presentasjon i møte

**Saksfremlegg**

Viser til tidligere sak 5/2017.

Sakene har vært til vurdering i de respektive Idrettskretsstyrer for innspill.

Begge idrettskretsstyrene er enige om endring av logo.

NTIK ønsker at det skal foretas en sjekk mot NIF v/markesdirektør Morten Schønfeldt om mulighet endring av oppsett rundt tekst. Konkret vil dette si:

1) Standardoppsett i dag er følgende tekst og organisasjonsledd sammen de olympiske ringer:

Norges Idrettsforbund

Trøndelag Idrettskrets

+ logo olympiske ringer

2)spørsmålet fra NTIK er: Mulighet å bruke logo sammen de olympiske ringer og kun Trøndelag Idrettskrets ? Det vil si at man her ikke bruker Norges Idrettsforbund i denne sammenhengen.

**Vedtak:**

**Vedtak er inndelt i ulike deler og med noen forutsetninger**

**1)Hvis ikke lov å endre standardisert oppsett pkt 1) så vedtas ny logo iht pkt 1)**

**Vedtaket var enstemmig**

**2)Hvis det er lov å endre til forslag 2) sendes saken tilbake til STIK for ny styrebehandling**

**Vedtaket var enstemmig**

# Sak 15/2017 Sonemodeller

**Saksvedlegg**

a)Presentasjon i møte

**Saksfremlegg**

I forbindelse med sammenslåingsprosessen har man fått presentert ulike organisasjonsformer både fra idretten, annen frivillige organisasjon og det offentlige.

Den nye idrettskretsen vil fra 1.1.18 bestå av 49 kommuner. I dag har begge idrettskretsene 42 idrettsråd etablert. Loven sier at der hvor det er 3 eller flere idrettslag skal det opprettes idrettsråd.

Gjennom dette arbeidet har man kommet frem til at en sonemodells løsning vil kunne være den som ivaretar flest hensyn, oppgaver og forventninger.

Sonene vil blant annet søke å ivareta:

* Idrettspolitiske spørsmål(lokal, regional og nasjonal)
* Idrettskretsrelaterte oppgaver(tiltak/oppfølging/bistand organisasjonsutvikling)
* Aktivitet(særkretsene og regionenes bidrag)

Hvor mange soner som vil bli valgt er ennå ikke avklart og arbeidet rundt konkretisering av innhold er påstartet.

**Vedtak:**

**1)Valg av organisasjonsform dette behandles på det planlagte konstituerende idrettskretstinget.**

**2)Valg av modell og struktur behandles av styret i Trøndelag Idrettskrets**

# Sak 16/2017 TestTing

**Saksvedlegg**

a)Ingen

**Saksfremlegg**

For å søke best mulig beslutningsgrunnlag ønsker vi å teste ut ulike forslag som er under utarbeidelse i forbindelse med etableringen av den nye idrettskretsen.

Dette gjøres som følger:

Vi har invitert følgende organisasjonsledd

• 4 særkretser/regioner (to fra hvert fylke)

• 4 IR (to fra hvert fylke)

• 4 fleridrettslag (to fra hvert fylke)

Følgende deltar:

Nord-Trøndelag Skikrets, Sør-Trøndelag Skikrets, Trøndelag Fotballkrets, Nord-Trøndelag Bedriftsidrettskrets, Idrettsrådet i Trondheim, Steinkjer Idrettsråd, Ørland Idrettsråd, Stjørdal Idrettsråd, Byåsen IL, Spkl Freidig, Varden og Frosta IL.

Møte gjennomføres tirsdag 12. september 2017 på Scandic Hell.

**Vedtak:**

**Tas til orientering**